Mau ewarid̶e kiusiid̶e Jesusba ichi baara nibabadaurãmaa jarasii:
—Mar kĩaraa wãd̶a.
Ara makʉd̶e ãchiba ẽbẽrarã aria panuu b̶ʉid̶aped̶a Jesús ara ichi b̶uu jãbad̶e kĩaraa adoesid̶au.
Waabenarã ẽbẽrarã sid̶a junebena jãbad̶e wãsid̶au.
Maka mar kĩaraa wãaduud̶e chi pũatu mimichia pũa kob̶eesii maud̶e mar ʉ̃rapeba chi jãbamaa mechia wãkarãad̶easii.
Maud̶eeba chi jãba taawãmaa b̶uasii.
Maud̶e Jesús chi jãba drud̶e borokaumaa sĩu kãi nub̶uasii.
Maud̶eeba ichi baara nibabadaurãba ʉ̃rʉmad̶aped̶a naka jarasid̶au:
—Jaradeabarii,
¿bichimaarã dachi ʉ̃yaba jãri biud̶ai bia b̶uka?
Maabae Jesús jiraduped̶a pũatu maud̶e do ʉ̃rapemaa iadaasii:
—¡Chũpease!
¡Apiise!
Ara makʉd̶e pũatuwẽa did̶isii.
Joma apii nub̶eesii.
Maka b̶uud̶e Jesusba ãchimaa jarasii:
—Machi ¿sakãe wapea panuma?
¿Dachi Akõred̶e wabid̶a ijãad̶awẽa panuka?
Maamina Jesusba waud̶a kakua ãchi ãrea wapeasid̶au.
Maud̶eeba ãchi chiya id̶i bara b̶eesii:
—¿Nau kaima?
Pũaturãba maud̶e mar bid̶a ichi bed̶ea ijãa panuu.